Željko Šturanović
Željko Šturanović (31. januar 1960, Nikšić – 30. juni 2014, Pariz) bio је crnogorski političar i premijer Crne Gore od 2006. do 2008. godine. Završio je Pravni fakultet u Podgorici 1983. godine, kao student generacije. Radio je u Željezari Nikšić na poslovima samostalnog referenta i šefa pravne službe. Od 1993. godine je bio u dva mandata poslanik u Vijeću građana Savezne Skupštine, gdje je u drugom mandatu bio šef poslaničke grupe DPS Crne Gore. Na izborima, aprila 2001. godine, izabran je za poslanika u Skupštini Republike Crne Gore sa liste DPS Crne Gore. Od 2. jula 2001. godine obavljao je poslove ministra pravde u Vladi RCG. Bio je predsjednik komisije za kadrovska pitanja u Vladi RCG i član predsjedništva DPS Crne Gore. Bio je oženjen i otac dvoje djece. Vlada Željka Šturanovića je prva nakon osamostaljivanja Crne Gore 2006. godine. Izglasana je u crnogorskoj skupštini 10. novembra 2006.